hu hu hu hu hu hu hu hu hu hu hu hu hu hu hu es hu hu hu hu hu hu de es hu hu hu hu fr id hu hu hu hu hu hu hu hu hu hu hu hu hu hu hu hu hu hu fr es hu hu hu hu hu hu hu hu de es hu pl hu nl hu hu en hu hu de hu hu en hu hu pl hu hu pl hu hu ru hu hu nb hu hu en hu hu nb hu hu en sv fr de de fr fr fr sv en fr en ja fr de fr es nb fr de en en sv de de fr en fr it fr de fr fr fr fr fr fr fr fr en fr fr it fr hu hu ms da hu zh ms da hu es ms da hu zh hu en hu en
Az Európai Parlamentben is aggódnak a romániai jogállamiságért
Az európai parlamenti képviselők szerint a jogállamiságot sértik a Btk. módosítására vonatkozó határozatok Romániában. Sógor Csaba szerint ezek a módosítások évtizedes visszalépést jelentenek, a kormánypártok szándéka pedig egyértelmű: megmenteni az eljárás alatt álló politikai/gazdasági elitet az igazságszolgáltatás karmai közül.
Sógor Csaba: Ukrajna területi integritásának helyreállítása elképzelhetetlen a kisebbségek helyzetének rendezése nélkül
Visszalépést jelent az anyanyelvi oktatás szempontjából az új ukrán oktatási törvény tervezete és figyelmen kívül hagyja a nemzeti kisebbségek képviselőinek ezzel kapcsolatos fenntartásait – erre mutatott rá Sógor Csaba, aki szerint Kijevben nem olvasták az Európai Tanács legutóbbi ülésének következtetéseit az EU-Ukrajna közti társulási megállapodás kapcsán, amely a demokratikus elvek, az emberi jogok és az alapvető szabadságjogok tiszteletben tartását hangsúlyozza.
Bátorítani kell az anyanyelvhasználatot az Európai Unióban
Bátorítani kell az anyanyelvhasználatot, az uniós polgárok anyanyelven történő tájékoztatását az Európai Unióban – ezt hangsúlyozták azon az európai parlamenti konferencián, ahol képviselők és szakértők a nyelvi egyenlőség kérdéséről a digitális korszak technológiai lehetőségeinek tükrében beszélgettek. Elhangzott: a minél szélesebb körű anyanyelvhasználat nem csupán a gazdaságot élénkíti, hanem hozzájárulhat ahhoz is, hogy az uniós polgárok megfelelően tájékozottak legyenek, és ezáltal közelebb érezzék magukhoz a különféle közpolitikákat is.
Sógor Csaba: Az EU végre kimondja a nyilvánvaló tényeket a nemzeti kisebbségekről
Először készült olyan uniós éves jelentés az alapvető jogok helyzetéről, amely hangsúlyosan foglalkozik a kisebbségek védelmével is. Sógor Csaba szerint az Európai Unió végre rögzített számos olyan tényt, amelyek kimondásával már régóta adósa volt a területén élő nemzeti kisebbségi közösségeknek.
Készségfejlesztési programmal segítené az EU az alacsonyan képzettek felzárkóztatását
Hetvenmillió európai polgárnak nincs megfelelő írás-olvasási készsége, nehezen boldogul a számokkal, és ennél is többen alacsony vagy hiányos digitális ismeretekkel rendelkeznek. Sógor Csaba szerint ők az Európai Unió munkaerőpiacának legsérülékenyebb szereplői, akiknek helyzetén javítani kell. Az Európai Bizottság még nyáron mutatta be készségfejlesztési program-tervezetét, a téma pedig november 22-én került az Európai Parlament asztalára. A képviselők konkrét válaszokat kértek a Bizottság terveiről.
Sógor Csaba a romániai korrupcióellenes harcról: Európában is látni kell a túlkapásokat
A Romániában végbemenő korrupcióellenes harc kapcsán nem tehetünk úgy, mintha nem látnánk a rendszer túlkapásait – erről beszélt Sógor Csaba hétfő este az Európai Parlament plénumában. Az erdélyi képviselő a marosvásárhelyi iskolaügyön keresztül arra mutatott rá, hogy bár az európai közvélemény gyakran példaértékűnek minősíti az ország fellépését a korrupcióval szemben, azért látnia kellene a túlkapásokat is.
Az EP számon kérné a tagállamokon a jogállamiságot, a demokráciát és az alapvető jogok biztosítását
Az európai parlamenti képviselők támogatják egy olyan európai ellenőrzési mechanizmus bevezetését, amely nyomon követi a tagállamokban a jogállamiság, a demokrácia és az alapvető emberi jogok érvényesülését – erről döntött kedden az EP plénuma. Sógor Csaba szerint erdélyi magyar szemüvegen át nézve ez lehet az eddigi legnagyobb gyakorlati hozzájárulása az Európai Parlamentnek egy olyan uniós rendszer kidolgozásához, amely lehetővé teheti a csatlakozáskor vállalt koppenhágai kritériumok - így a nemzeti kisebbségek jogainak biztosításának - utólagos felülvizsgálását és a tagállamokon való számonkérését.
Brüsszelben is bemutatják a Márton Áron püspökről szóló vándorkiállítást
Közel egy hete látogatható a brüsszeli Magyar Házban a Márton Áron erdélyi püspök életét bemutató vándorkiállítás. A Márton Áron Emlékév keretében a Nemzetpolitikai Államtitkárság gondozásában elkészített tárlat Sógor Csaba EP-képviselő, valamint Havas István lelkész meghívására érkezett Brüsszelbe, ahol október 23-ig lesz megtekinthető.
Romániában üldözik a közösségek szimbólumhasználatát
Romániában az állam továbbra is üldözi a közösségek szimbólumhasználatát – erről beszélt Sógor Csaba október 3-án, hétfő este a strasbourgi plénumban. Az RMDSZ-es képviselő elmondta: legutóbb mindezt az Egyesült Államok bukaresti nagykövete is megtapasztalhatta, amikor olyan fotó jelent meg róla a médiában, amelyen helyi önkormányzati vezetők társaságában egy székely zászlót tartott.
Sógor Csaba: Hatékonyabb fellépést várunk a nyelvi diszkrimináció minden formája ellen
Erdélyből is érkeztek magyar anyanyelvű siketek és nagyothallók a jelbeszédek szerepéről tartott egyik legnagyobb európai konferenciára, amelyet az Európai Parlamentben szerveztek. A hazai csoport Sógor Csaba meghívására vett részt az Európai Nyelvek Napja alkalmából, szeptember 28-án szervezett eseményen, amelynek zárásaként elfogadtak egy, a jelnyelvet beszélők helyzetének javítását célzó parlamenti határozattervezetet is.
Székelykeresztúri vállalkozók jubileumi rendezvénye
Copyright by Sógor Csaba - 2022
Powered by Blue Media Studio
Copyright by Sógor Csaba - 2022
Powered by Blue Media Studio